Nunu Ešpiritu Santu

Nunu Ešpiritu Santu (, dzimis ) ir bijušais Portugāles futbolists, spēlēja vārtsarga pozīcijā, pašlaik futbola treneris. No 2023. gada decembra līdz 2025. gada septembrim bija Anglijas Premjerlīgas kluba Notingemas "Forest" galvenais treneris. 2021. gada Santu bija Anglijas Premjerlīgas komandas Tottenham Hotspur galvenais treneris.

No 2022. gada līdz 2023. gadam bija Saūda Arābijas profesionālā līgas kluba Al-Ittihad galvenais treneris.

 Futbolista karjera 
Savu spēlētāja karjeru Santu iesāka Portugāles komandā Vitória SC. Vēlāk Santu pārstāvēja vairākus Spānijas klubus. 2002. gadā atgriezās Portugālē un pievienojās FC Porto. Spēlējis arī Krievijas Premjerlīgas kluba FC Dynamo Moscow sastāvā. Karjeru Santu noslēdza FC Porto.

Portugāles futbola izlases sastāvā Santu nevienu spēli neaizvadīja, tomēr bija iekļauts izlases sastāvā 2008. gada Eiropas čempionātam.

 Trenera karjera 
Savu trenera karjeru Santu iesāka Rio Ave FC komandā. Vēlāk trenēja gan Valencia CF, gan FC Porto. 2017. gadā kļuva par Anglijas čempionāta komandas Wolverhampton Wanderers galveno treneri. 2021. gada 30. jūnijā tika apstiprināts par Tottenham Hotspur galveno treneri.

Ešpiritu Santu tika iecelts par Anglijas Premjerlīgas kluba Notingemas "Forest" galveno treneri 2023. gada 20. decembrī pēc Stīva Kūpera atlaišanas.

2025. gada 21. jūnijā Nunu Santu parakstīja jaunu līgumu ar Notingemas "Forest" komandu, līdz 2028. gadam. Tomēr 2025. gada 9. septembrī viņš tika atlaists no amata pēc trim Premjerlīgas spēlēm jaunajā sezonā.  Viņa aiziešana galvenokārt bija saistīta ar attiecību izjukšanu ar kluba īpašnieku Evangelosu Marinaki vasarā, un Nunu arī publiski pauda savu neapmierinātību ar kluba aktivitātēm transfēru tirgū.

 Sasniegumi 

 Spēlētāja karjera 
Deportivo

 Copa del Rey (1): 2001–02

Porto

 Primeira Liga (4): 2002–03, 2003–04, 2007–08, 2008–09
 Portugāles kauss futbolā (2): 2002–03, 2008–09
 UEFA Čempionu līga (1): 2003–04
 UEFA kausa izcīņa (1): 2002–03
 Starpkontinentālais kauss (1): 2004

 Trenera karjera 
Wolverhampton Wanderers

 Anglijas čempionāts (1): 2017–18

 Atsauces 

 Ārējās saites 

Kategorija:1974. gadā dzimušie
Kategorija:Portugāles futbolisti
Kategorija:Futbola vārtsargi
Kategorija:Portugāles futbola treneri
Kategorija:Akoruņas "Deportivo" spēlētāji
Kategorija:FC Porto spēlētāji
Kategorija:1996. gada vasaras olimpisko spēļu dalībnieki
Kategorija:2008. gada Eiropas čempionāta futbolā spēlētāji
Kategorija:CA Osasuna spēlētāji
Kategorija:UEFA Čempionu līgas uzvarētāji
Kategorija:Maskavas "Dinamo" (futbols) spēlētāji
Kategorija:CD Aves spēlētāji
Kategorija:Vitória SC spēlētāji